Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 80

3. A vizsga értékelése 3.1. Tánctörténet szóbeli vizsga értékelésének általános szempontjai: – a tánc művészi és közhasználatú formáinak ismerete, – a táncművészet főbb korszakainak ismerete, – tájékozottság a táncművészet műfajainak jellegzetességeiről, – a tánc és a társművészetek kapcsolatának ismerete, – kiemelkedő alkotók és művek ismerete. 2006/62/II. szám 3.2. Modern tánctechnika gyakorlati vizsga értékelésének általános szempontjai: – a tanult tananyag pontos bemutatása, – a bemutatott gyakorlatok technikai biztonsága. Graham-technikában: – a Graham-technika speciális gerinchasználatának tudatossága, – a technika dinamikai, ritmikai sajátosságainak alkalmazása. Limón-technikában: – harmonikus, koordinált bemutatás, – a stílusnak megfelelő előadásmód, – a technika dinamikai változásainak bemutatása. Jazz-technikában: – harmonikus, koordinált, stílusos előadásmód, – a zene és a tánc összhangjának megteremtése. Kontakt-technikában. – gördülékeny, puha izomtónus, – helyes földhasználat, – a partnerrel való felelős együttműködés. KORTÁRS TÁNC TANSZAK CÉLOK, FELADATOK, SZAKMAI KÖVETELMÉNYEK A kortárs tánc tanszak célja, a kortárs tánctechnikák megismerése és az előírt tananyag elsajátítása mellett, a személyiség fejlesztése, az önálló, kapcsolatteremtő improvizáció, kreativitás kialakítása. Feladata Ismertesse meg a tanulóval – a kortárs táncművészet főbb irányzatait, – az irányzatok technikai alapelemeit, – a különböző technikák jellegzetes koordinációját és variációs lehetőségeit, – a mozgáselemek végrehajtásának meghatározott szabályait. Fejlessze a tanuló – technikai adottságait, – mozgásmemóriáját, – koncentrálóképességét, – muzikalitását, – kreativitását, – tér- és formaérzékét, – előadói készségét, – személyiségét, – kapcsolatteremtő képességét. Alakítsa ki a tanulóban – a kortárs táncművészetek iránti nyitottságot, – a dinamikai és érzelmi váltások felismerésének fontosságát, – a szükséges magatartásformát, 2006/62/II. szám – a rendszeres munka igényét, – az önálló gondolkodás igényét, – az improvizáció és a kompozíció tudatos használatát. Ösztönözze a tanulót – az igényes munkára, – a tánc- és színházi események látogatására, – az érzelmi nyitottságra, – az egészséges életmódra. Adjon teret a tanuló – fantáziájának kibontakozására, – a kreativitás megnyilvánulására, – az improvizációs készség kibontására. Irányítsa a tanulót – szakirányú továbbtanulásra, – a továbbképző folytatására, – az amatőr táncéletbe való bekapcsolódásra. Követelmények az alapfok évfolyamainak elvégzése után Kreatív gyermektánc A tanuló ismerje – testrészeinek irányított mozgását, – a test térben való mozgáslehetőségeit, – az alapvető kapcsolatteremtési formákat. Legyen képes – a csoportos munkában való aktív, fegyelmezett közreműködésre, – a tér, ritmika, dinamika tudatos használatára, – kapcsolatteremtő improvizációra. Kortárs tánc 1. A tanuló ismerje – a tér, ritmika, dinamika használatát, – a kapcsolatteremtés technikáit, – a kortárs tánc lépésanyagát, technikáját. Legyen képes – a kortárs tánc mozgásanyagának gyakorlatsorokba foglalt bemutatására, – a kombinációk használatára, – kreativitásának, improvizációs készségének kibontakoztatására. Követelmények a továbbképző évfolyamainak elvégzése után Kortárs tánc 2. A tanuló ismerje – a tér, ritmika, dinamika magasabb fokú használatát, – a kapcsolatteremtés és improvizáció technikáit, a kortárs tánc lépésanyagát, technikáját. Legyen képes – a kortárs tánc mozgásanyagának gyakorlatsorokba foglalt bemutatására, – a kombinációk használatára, 2006/62/II. szám – kreativitásának, improvizációs készségének kibontakoztatására, – személyiségének és kapcsolatteremtésének megfelelő fejlődésére. Graham-technika A tanuló ismerje – a technika tanult mozgásanyagát, – a gerinc speciális használatát, – a contraction-release használatát, – a technika dinamikai, ritmikai sajátosságait. Legyen képes – a technika mozgásanyagának gyakorlatsorokba foglalt bemutatására, – a technika sajátosságainak megfelelő önálló és csoportos előadására. Limón-technika A tanuló ismerje – a technika alapelemeit, gyakorlatait, – jellegzetes koordinációját és variációs lehetőségeit, – a mozgáselemek végrehajtásának meghatározott szabályait. Legyen képes – a gyakorlatelemek pontos és tiszta kivitelezésére, azok kombinálására, – a technika dinamikai és érzelmi változásainak figyelembevételével egy koreográfia meggyőző előadására. Kontakt-technika A tanuló ismerje – a technika tanult mozgásanyagát, – improvizációs és kombinációs lehetőségeit. Legyen képes – a gördülékeny és puha izomtónus kialakítására és föld használatára, – a technikai elemek tánc közbeni előhívására, – a kreativitás, az improvizáció és a kompozíció tudatos használatára. Improvizáció, kompozíció A tanuló ismerje – a tanult technika gyakorlatait, témaköreit, feladatait, – a forma, tér, idő, a dinamika alkalmazásának lehetőségeit, sajátosságait. Legyen képes – a forma, tér, idő, dinamika együttes, komplex alkalmazására, – kreatív, kapcsolatteremtő improvizációra, – az improvizáció és a kompozíció tudatos használatára. Kompozíció Legyen képes önálló és csoportos kompozíciók, koreográfiák készítésére. Tánctörténet A tanuló ismerje – az adott évfolyam anyagát: = a táncművészet kimagasló alapműveit, = a nagy egyéniségek munkásságát, = az egyetemes és nemzetközi tánctörténeti folyamatokat. 2006/62/II. szám Legyen képes – elemezni a táncművészet különböző stílusait, – a múlt és jelen értékeinek befogadására, – a társművészetek iránti érdeklődésre. KORTÁRS TÁNC TANSZAK VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes